**20 לאפריל 2023**

# הנדון: הזמנה להציע הצעת מחיר לקבלת שירותי יעוץ בנושא ביטחון מים והיערכות למצבי חירום

1. **כללי**: תאגיד פלגי שרון (להלן: "החברה" / "התאגיד") הוקם בראשית 2011, כתאגיד מים וביוב עירוני על פי חוק. התאגיד אחראי על אספקת שירותים לכ-100 אלף תושבי הישובים כפר סבא וכוכב יאיר-צור יגאל. בכפר סבא השירות הינו של ביוב בלבד בעוד שבכוכב יאיר-צור יגאל מסופקים שרותי מים וביוב.
2. התאגיד מזמין בזאת יועצי מים בעלי הכשרה ו/או הסמכה רלוונטית, למסור את הצעתם למתן שירותי יעוץ לתאגיד בנושא ביטחון מים.
3. **מטרת הייעוץ**: סיוע בשמירת הכשירות של התאגיד למתן מענה למשבר מים.
4. הייעוץ יכלול בין היתר את הנושאים הבאים:
   * 1. עדכון תוכניות החירום של התאגיד והמסמכים הנלווים מעת לעת.
     2. סיוע בפיקוח על שמירת הכשירות של ציוד החירום.
     3. ייצוג התאגיד בפורומים חיצוניים רלוונטיים.
     4. ליווי התאגיד בתרגילי חירום.
     5. ביצוע הדרכות ריענון לעובדי התאגיד והקבלן.
     6. סיוע בהכנת התאגיד לקראת ביקורות בתחום בטחון המים והשתתפות פעילה בביקורות בתחום החירום (ביקורת ייעודית של רשות המים, ביקורות ברשויות המקומיות, ביקורת פנים וביקורת ISO).
     7. וידוא עמידת התאגיד בדרישות רשות המים בתחום ביטחון המים.
     8. כל פעילות הקשורה לנושא חירום וביטחון מים.
5. **נא לשלוח לכתובת המייל** [**orlym@palgey-sharon.co.il**](file:///C:\Users\Ziv\Dropbox\Anat%20Private\פלגי%20שרון\נגישות\מסמכים%20להנגשה\orlym@palgey-sharon.co.il)

**או במייל חוזר את המחיר לשעת עבודה אותה הנכם דורשים עבור השירותים המופיעים לעיל (מחיר שעתי שאינו כולל מע"מ).**

**מועד אחרון לשליחת ההצעה הוא בתאריך 3.5.23 (כולל) בשעה 17:30.**

1. **נא לציין הערכת שעות חודשיות (מה להערכתך כמות שעות עבודה נצרכות בחודש).**
2. **צרף להצעתך כל מסמך רלוונטי או אישור המעיד על הכשרתך בתור יועץ כאמור.**
3. **ככל וההצעה תיבחר, כלל תנאי ההתקשרות יוסדרו בחוזה בין הצדדים.**
4. **ההתקשרות הינה במתכונת של קבלן / יועץ נותן שירות**. אין יחסי עובד מעביד. התשלום בכפוף לקבלת חשבונית כדין.
5. **התאגיד אינו מחויב בבחירת הצעה כלשהי ורשאי לבטל הזמנה זו בכל עת.**
6. **התאגיד רשאי לשנות את המועד האחרון לקבלת ההצעות ו/או את התנאים לקבלת ההצעות בכל עת.**
7. יודגש, כי המציע, יישא בכל ההוצאות מכל מין וסוג שהוא הכרוכות בהכנת ההצעה ו/או הגשתה. מובהר, כי התאגיד לא יישא בשום הוצאה הכרוכה בהכנת איזו מההצעות.
8. מובהר בזאת, כי בקשת המועמדות אינה בבחינת "הצעה" לפי דיני החוזים ו/או "הצעה".

**בברכה,**

**פלגי שרון בע"מ**